A BIHARVÁRMEGYEI SÁRRÉT LEÍRÁSA 1827. 67 



A fészkeiés idején legelsők a kalános gémek,^) ezek kezdik el a 

 geometriai rendet a fészkeknek készitésében egyenes lineában, hig viz 

 canalist csinálván fészkeik előtt, egy ölnyi szélességűt, minden giz-gazt 

 alájok takarítván a fészkek ajjának, mert ö nekiek az a tulajdonok, hogy 

 mig tojásokon ülnek is, mindig vizbe kalánozzanak orraikkal, de főképpen 

 fiaikért, mikor kelnek, az előttök levő tiszta vizben úszó bogarakat, 

 nadályokat s több efféléket el kapkodván, fiaikat azzal táplálják. Aki ezen 

 ő fészkeléseknek rendét látja, bámulással telik el, mely tökélletes rendet 

 tartanak fészkelésekben, a készített canalisoknak két oldalain oly tökélletes- 

 séggel tudják egy jó lépésnyire egymástól csinálni fészkeiket, mintha 

 valamely geometra mérte volna ki fészkeknek egymástól való távoly- 

 ságokat. Másod rendben ezeknek, felettek mintegy második contignációban 

 ugyanazon renddel, magassággal az avas nádat, gyikinyt, kákát alájok 

 letördelvén, a kék^^) fejér gémek,^) kis^) és nagyobb^) kócsagok. (A na- 

 gyobbak ugyan ritkábbak és ritka nyár az, amelyekben csak annyi jelent 

 volna is meg; mint az 1826. esztendőben akkor a puskások tudtomra 

 három vagy négy szép kócsagot kaphattak.) Ezek mind egy barátságos 

 tanyában fiasitanak. 



Még pedig úgy, hogy ha a rétnek fekvése engedi, egy egész tökélletes 

 □ quadrátumot formálnak. Ezek közül ismét a sáskák,*^) ezek is gémfajok, 

 de kisebbek, mint egy varjú és krákogó hangjoknál fogva vizi varjuknak 

 is nevezi őket a köznép. Ezeknek tulajdonok az, hogy azon gémek 

 tanyájok körül kereken renddel fészkelnek és magossabban, minteg\- 

 harmadik contignációban. 



Én ugyan ezeket szemeimmel nem láttam, noha minden igéretemet 

 ajánlottam a pákászoknak, csakhogy ezt a remekelt fészkeléseket ezen 

 madaraknak láthassam. De hogy ők is ajánlásokat nem teljesithették, ez 

 az oka, mert az olyan helyeket, ahol az ilyen madarak tanyát vernek, 

 úgy kikeresik, hogy még az ember is csaknem lehetetlenséggel küzködő 

 munkával juthat el hozzájuk. 



Szerencsés pákászok azok, kik sok munkájok s fáradságok után egy 

 ilyen költő madaraknak tanyáira eljuthatnak. Egy öreg, nálam is lakott 

 ember szavai ezek. Fiatal korában rétet bujkáló volt. Soha az ember 

 madaraknak annyi sokaságát egy rakáson nem lát, mint az oUyan helyet. 

 Ugy, hogy az ég madárfellegbe borul. Soha olyan sipitásokat, lármát nem 

 hall, mint az ollyan madarak csinálnak akkor, de soha annyi tojásokat 



•) Platalea leucorodia. 



^) Ár dea cinerea és Nycficoraœ griseus. 



') Ardeola raUoides. 



*) Egretta garzetta. 



ö) Egretta alba. 



^) Valószinüleg Plcgadifi vagy Fhalacrocorax pygmaeus. 



5* 



